જીએસટીને લગતી સમસ્યાઓના ઉકેલ માટે ગયેલા ટેક્સટાઇલ ટ્રેડર્સ અને પ્રોસેસિંગ એસોસિએશની સમસ્યાઓનો સુખદ અંત આવે તેવો સંકેત મળ્યો છે. રેવેન્યુ સેક્રેટરી હસમુખ અઢીયા અને નાણામંત્રી પિયુષ ગોયલે ટ્રેડર્સને મુંઝાવી રહેલી આઇટીસી-04 ફોર્મની સમસ્યાને સ્થગિત નહી પરંતુ જોઇએ તેટલા સરળીકરણ કરી આપવા તથા પ્રોસેસર્સની 9 માસથી અટકી પડેલી 450 કરોડની આઇટીસી રીફંડ જીએસટી બોર્ડમાં નિર્ણય લઇ જલ્દી છુટી કરવાનું આશ્વાસન આપ્યું છે. જોકે, મંગળવારે થયેલી આ મિટીંગમાં વીવીંગ ક્ષેત્રમાંથી કોઇ અગ્રણી હાજર નહી રહેતા તેમની 420 કરોડની આઇટીસી રીફંડના મુદ્દા પર હજુયે પ્રશ્નાર્થ યથાવત છે.